CELEX: C2005/045/10
Language: hu
Date: 2005-02-19 00:00:00
Title: A Bíróság ítélete (harmadik tanács) 2004. december 16-án a C-62/03. sz. az Európai Közösségek Bizottsága kontra Nagy Britannia és Észak-Írország Egyesült Királysága ügyben (Hulladékok – A 75/442/EGK és a 91/156/EGK irányelv – Átültetés)

19.2.2005   
            
            
               HU
            
            
               Az Európai Unió Hivatalos Lapja
            
            
               C 45/5
            
         
      A BÍRÓSÁG ÍTÉLETE
   
   (harmadik tanács)
   2004. december 16-án
   a C-62/03. sz. az Európai Közösségek Bizottsága kontra Nagy Britannia és Észak-Írország Egyesült Királysága ügyben (1)
   
   (Hulladékok - A 75/442/EGK és a 91/156/EGK irányelv - Átültetés)
   (2005/C 45/10)
   Az eljárás nyelve: angol
   A C-62/03. sz. az Európai Közösségek Bizottsága (meghatalmazottak: X. Lewis és M. Konstantinidis) kontra Nagy Britannia és Észak-Írország Egyesült Királysága (meghatalmazott: K. Manji, segítője: D. Wyatt) ügyben, az EK-Szerződés 226. cikke alapján 2003. február 14-én benyújtott, tagállami kötelezettségszegés megállapítása iránti kereset tárgyában, a Bíróság (harmadik tanács), tagjai: A. Rosas, elnök, A. Borg Barthet, J. P. Puissochet (előadó), J. Malenovský és U. Lõhmus bírák, főtanácsnok: C. Stix-Hackl, hivatalvezető: L. Hewlett, vezető tisztségviselő, 2004. december 16-án meghozta ítéletét, amelynek rendelkező része a következő:
   
               1)
            
            
               Mivel nem fogadott el valamennyi olyan intézkedést, amely szükséges ahhoz, hogy megfeleljen az 1991. március 18-i 91/156/EGK tanácsi irányelv által módosított, a hulladékokról szóló, 1975. július 15-i 75/442/EGK tanácsi irányelv 1. cikke a), e) és f) pontjainak, 2. cikk (1) bekezdése b) pontjának, 3., 4., 5. cikkeinek, 7. cikke (1) bekezdésének, valamint 8., 12., 13. és 14. cikkeinek és végül a Bizottság 1996. május 24-i 96/350/EK határozatának, Nagy Britannia és Észak-Írország Egyesült Királysága nem teljesítette ezen irányelv alapján fennálló kötelezettségeit.
            
         
               2)
            
            
               A Bíróság kötelezi Nagy Britannia és Észak-Írország Egyesült Királyságát a költségek viselésére.
            
         
      (1)  HL C 101., 2003.4.26.